Document ID: /roh_data/filtered/fineweb-2-filterrobots_roh.jsonl.gz/44749

Il fieu artifizial sin las bartgas per la festa naziunala uffiziala sin il Lai da Sarnen haja cumenzà punctualmain a las 22:00, communitgescha la Polizia chantunala. 5 minutas pli tard saja lura rut ora in fieu sin ina da las bartgas. Raschun è in disturbi tar il fieu artifizial. Ins haja sinaquai interrut il fieu, ma tuttenina saja il fieu artifizial explodì en tuttas direcziuns ed er la segunda bartga ha cumenzà ad arder.
Ils dus manaders da las bartgas han pudì vegnir salvads. In dad els è però sa blessà lev. Curt suenter mesanotg è il fieu stà stizzà.